hotchpotch/miracl-hf-unified huggingface dataset:
মোহর (সীলমোহর)
মোহর, সীলমোহর বা সীল হচ্ছে এমন একটি ছাপ, যা কাগজে একটি বুটি সমেত মোম, মাটি, কাগজ, অথবা অন্য কোনো মাধ্যম তৈরি ছাপ। মূল উদ্দেশ্য একটি নথির সত্যতা প্রমাণ, একটি আধুনিক খামের মোড়ক, পত্র বা অন্যান্য বস্তু ধারণকারী কন্টেনার বা প্যাকেজের ঢাকনা। 
সীল তৈরি যন্ত্র যেমন "ছাঁচ" "অক্ষ"কেও সীলমোহর হিসেবে উল্লেখ করা হয়। অধিক চাপে যখন কোন শক্ত কাগজে ম্যাট্রিক্স স্পর্শ করে যে ছাপ তৈরি করা হয়, সেটি "শুষ্ক মোহর" হিসাবে পরিচিত।
ছাপ যেখানে উচ্চ অংশে কাগজে অধিক চাপ থেকে একটি ত্রাণ হিসাবে বিশুদ্ধরূপে তৈরি করা হয়, সীল একটি "শুষ্ক সীল" হিসাবে পরিচিত হয়। অন্যান্য ক্ষেত্রে কালি বা অন্য কোনো তরল বা তরলীকৃত পদার্থ ব্যবহার করা হয়, কাগজের ছাড়া অন্য রঙের, ব্যবহার করা হয়।
শুষ্ক সীল অধিকাংশই সনাতন ফর্ম ইন সীল ম্যাট্রিক্স নেভিগেশন দ্বারা নকশা খোদিত হয় (সমতল নিচে কাটা) এবং সেইজন্য নকশার ছাপ (পৃষ্ঠ থেকে উত্থাপিত) তৈরি হয়। ছাপ উপর নকশার ছাঁচ (একটি আয়না ছবিটি হতে) বিপরীত হবে, বিশেষত, নকশার মধ্যে যখন লেখা অন্তর্ভুক্ত করা হয়, যা সচরাচর ঘটে।
কাগজ পিছনে, ম্যাট্রিক্স এবং ছাপ একই ভাবে পড়া, এবং ম্যাট্রিক্স এবং ছাপ উভয় ত্রাণ যেখানে থেকে এমবসড যদি এই ক্ষেত্রে হবে না। যখন নিচে থেকে খোদিত করা হয়, তখন লেখা উল্টা হয় না, একই দিকে থাকে।
অধিকাংশ ক্ষেত্রে, মূলত সমতল উপর একটি একক ছাপ দেওয়া হয়। কিন্তু মধ্যযুগীয় ইউরোপে, প্রতিষ্ঠান বা শাসকরা (যেমন নগর, বিশপ বা রাজারা ) দুটি ছাঁচ একসঙ্গে দুই পার্শ্বযুক্ত ছাচের সঙ্গে মোম একতরফা বা সম্পূর্ণরূপে ত্রিমাত্রিক ছাপের সঙ্গে সুতা বা চামরার কাগজ বেধে দিত। এই "দুল" সীল ইমপ্রেশন যা সংযুক্তি ট্যাগ নথির সত্যতা প্রমাণ করে( একপাশের ছাপকেও একই ভাবে বিচার করা হয়)
আইনি উদ্দেশ্যে, সীলের সংজ্ঞা রাবার স্ট্যাম্প পর্যন্ত বাড়ানো হতে পারে বা নির্দিষ্ট কিছু লেখা থাকে।
পতৌদি ট্রফি
পতৌদি ট্রফি ক্রিকেট খেলায় প্রবর্তিত পুরস্কারবিশেষ। ইংল্যান্ডে অনুষ্ঠিত ভারত ও ইংল্যান্ডের মধ্যকার টেস্ট সিরিজে বিজয়ী দলের অধিনায়ককে এ ট্রফি প্রদান করা হয়। ২০০৭ সালে ভারতের সাথে ইংল্যান্ডের টেস্ট অভিষেকের ৭৫তম বার্ষিকী উপলক্ষে মেরিলেবোন ক্রিকেট ক্লাবের উদ্যোগে ভারত ও ইংল্যান্ডের মধ্যকার টেস্ট সিরিজের জন্য ট্রফিটির নামকরণ করা হয়। মনসুর আলি খান পতৌদি’র বাবা পতৌদি’র ৮ম নবাব ইফতিখার আলি খান পতৌদি’র সম্মানার্থে ট্রফির নামকরণ হয়েছে পতৌদি ট্রফি। জোসিলিন বার্টন স্থায়ীভাবে নির্মিত পতৌদি ট্রফি’র নক্সা প্রণয়ন ও ট্রফি তৈরির দায়িত্ব নেন। ২০১৪ সালে ভারতকে পরাজিত করে ইংল্যান্ড বর্তমানে ট্রফির ধারক। ২০০৭ সালে ইংল্যান্ডে অনুষ্ঠিত টেস্ট সিরিজে ভারত জয়লাভ করেছিল। কোন কারণে সিরিজ ড্র হলে ধারক দলের কাছেই ট্রফিটি অবস্থান করবে। আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার আওতায় এ সিরিজটি পরিচালিত হয়।
পতৌদির ক্রিকেট পরিবারের সম্মানে ট্রফিটির নামকরণ হয়। একমাত্র খেলোয়াড় হিসেবে ইংল্যান্ড ও ভারত - উভয় দলের পক্ষেই ইফতিফার আলী খান পতৌদি তিনবার খেলেছেন। তাঁর পুত্র মনসুর আলি খান পতৌদি ১৯৬০-এর দশক থেকে ১৯৭০-এর দশক পর্যন্ত দীর্ঘমেয়াদে ভারতীয় দলের অধিনায়কত্ব করেছেন। বিজয়ী দলকে জয়ের প্রতীকিরুপে পতৌদি ট্রফি প্রদান করা হয়। ভারতীয় দল বিজয়ী হলেও ইংল্যান্ডেই ট্রফিটি রেখে দেয়া হয় ও বেশ কয়েকবার ভারতে আনার চেষ্টা করা হয়েছিল। ফলে, ভারতীয় ক্রিকেট নিয়ন্ত্রণ বোর্ডের প্রতিষ্ঠাতা ও ক্রিকেট প্রশাসক অ্যান্থনি ডি মেলো’র সম্মানে ভারতে অনুষ্ঠিত ইংল্যান্ড-ভারতের মধ্যকার টেস্ট সিরিজের নামকরণ করা হয় "অ্যান্থনি ডি মেলো ট্রফি"।
২০০৭ সালে ভারতের সাথে ইংল্যান্ডের ১৯৩২ সালে অনুষ্ঠিত টেস্ট অভিষেকের ৭৫তম বার্ষিকী উপলক্ষে মেরিলেবোন ক্রিকেট ক্লাবের উদ্যোগে ভারত ও ইংল্যান্ডের মধ্যকার টেস্ট সিরিজের জন্য ট্রফিটির নামকরণ করা হয়। লন্ডনের রৌপ্যকার জোসিলিন বার্টন হলবর্নে অবস্থিত কারখানায় স্থায়ীভাবে নির্মিত পতৌদি ট্রফি’র নক্সা প্রণয়ন ও ট্রফি তৈরি করেন। ডিসেম্বর, ২০১২ সালে লন্ডনের বেন্টলি এন্ড স্কিনার এলাকায় জোসিলিনের প্রদর্শনীতে ট্রফি প্রদর্শন করা হয়।
পতৌদি ট্রফি ধারনের জন্য অবশ্যই একটি দলকে সিরিজে জয়লাভ করতে হয়। কোন কারণে সিরিজ ড্র হলে পূর্বেকার ধারকের কাছেই ট্রফিটি রক্ষিত থাকে। এ পর্যন্ত তিনবার পতৌদি ট্রফি’র টেস্ট সিরিজ খেলা সম্পন্ন হয়েছে। এতে ইংল্যান্ড দুইবার ও ভারত দল একবার জয়লাভ করেছে। অনুষ্ঠিত ১২ টেস্টের মধ্যে ভারত দুইবার, ইংল্যান্ড সাতবার জয় পায় ও তিনটি টেস্ট ড্রয়ে পরিণত হয়। মাঠ হিসেবে লর্ডসে (২০০৭, ২০১১ ও ২০১৪), এজবাস্টন (২০১১), দি ওভাল (২০০৭, ২০১১ ও ২০১৪), ট্রেন্ট ব্রিজে (২০০৭, ২০১১ ও ২০১৪), ওল্ড ট্রাফোর্ড (২০১৪) ও রোজ বোলে (২০১৪) খেলা অনুষ্ঠিত হয়।
শ্রবণেন্দ্রিয়
শ্রবণেন্দ্রিয় শ্রবণ ইন্দ্রিয়ের সংবেদী তন্ত্র।এটি সংবেদী অঙ্গ কান এবং সংবেদী তন্ত্রের শ্রবণ অংশ উভয় নিয়েই গঠিত।
আর কিছু সংবেদী অঙ্গ রয়েছে যেমন নাক ও কান। এগুলো সংচেতনতার বা অনুভূতি সৃষ্টি করে।
আলফ্রেড চো
আলফ্রেড য়ি চো বেল ল্যাব্‌স এর সেমিকন্ডাক্টর রিসার্চের অ্যাডজাঙ্কট ভাইস প্রেসিডেন্ট। তিনি মলিকুলার বীম এপিট্যাক্সি এর জনক হিসেবে পরিচিত। তিনি কোয়ন্টাম ক্যাসকেড লেজারস এর অন্যতম উদ্ভাবক। 
চো ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৬০ সালে বিএস, ১৯৬১ সালে এমএস এবং ১৯৬৮ সালে পিএইচডি ডিগ্রি অর্জন করেন।
আবদুর রহমান ইবনে আউফ
আবদুর রহমান ইবনে আউফ () (জন্ম : হস্তীবর্ষের দশম বছর) (মৃত্যু : ৩১ হিজরি / ৬৫২ খ্রিষ্টাব্দ বয়স ৭২ বছর) ছিলেন একজন সাহাবী।
তার মূল নাম ছিল আবদুল আমর ("আমরের দাস")। ইসলাম গ্রহণের পর মুহাম্মদ (সা.) তার নাম রাখেন আবদুর রহমান ("সবচেয়ে দয়াবানের দাস")।
আবু বকর আবদুর রহমান ইবনে আউফকে ইসলামের বিষয়ে বলেন ও মুহাম্মদ (সা.) এর সাথে সাক্ষাতের জন্য আমন্ত্রণ জানান। আবদুর রহমান ইবনে আউফ ইসলাম গ্রহণকারী প্রথম ৮ জন ব্যক্তির অন্যতম।
৬১৪ সালে মক্কার প্যাগান কুরাইশরা ইসলাম গ্রহণকারীদের প্রতি শত্রুতা দেখানো শুরু করে। মুসলিম সদস্য আছে এমন গোত্রগুলো হামলার স্বীকার হয়। মুসলিম ব্যবসায়ীদের প্রতি সাধারণ হুমকি ছিল, "আমরা তোমাদের পণ্য বর্জন করব ও তোমাদের ভিক্ষায় বাধ্য করব।"
আবদুর রহমান ইবনে আউফ আবিসিনিয়ায় হিজরত করা পনেরজন মুসলিমের অন্যতম। অন্য মুসলিমরা পরে তাদের সাথে যোগ দেয়। সেখানে তারা নিরাপদে অবস্থান করতে থাকে এবং নেগুস তাদের নিরাপত্তা প্রদান করেন। ৬১৯ সালে বা ৬২০ সালের প্রথমদিকে তারা সংবাদ পান যে মক্কার লোকেরা ইসলাম গ্রহণ করেছে। মক্কায় ফিরে চল্লিশ জনের মধ্যে তিনিও একজন ছিলেন। কিন্তু মক্কার কাছাকাছি এসে তারা জানতে পারেন যে তাদের পাওয়া খবর সঠিক ছিল না। তাই তারা এক ব্যক্তির সহায়তায় শহরে প্রবেশ করেন।
৬২২ সালে আবদুর রহমান ইবনে আউফ মদিনায় হিজরতকারী মুসলিমদের দলে যোগ দেন। সেখানে নিজের ব্যবসা পুনপ্রতিষ্ঠা করার আগ পর্যন্ত তিনি সাদ ইবনুল রাবির সাথে অবস্থান করেন।
আবদুর রহমান ইবনে আউফ মুসলিমদের প্রতিপক্ষ উমাইয়া ইবনে খালাফের বন্ধু ছিলেন। মদিনায় হিজরতের পর তারা দুজন একটি চুক্তি করেন যার আওতায় আবদুর রহমান মদিনায় উমাইয়ার সম্পদ ও পরিবারকে রক্ষা করবেন এবং অন্যদিকে উমাইয়া মক্কায় আবদুর রহমানের স্থাবরঅস্থাবর রক্ষা করবে। আবদুর রহমান চুক্তিপত্রে স্বাক্ষর করতে চাইলে উমাইয়া প্রতিবাদ করে বলে, "আমি কোনো রহমানকে চিনি না" এবং ইসলাম পূর্ব নাম "আবদুল আমর" প্রস্তাব করে। আবদুর রহমান তা মেনে নেন।
৬২৪ সালে বদরের যুদ্ধে তারা পুনরায় মুখোমুখী হন।
৬২৬ সালের আগস্টে মুহাম্মদ (সা.) আবদুর রহমান ইবনে আউফকে দুমাতুল জান্দালের কালব গোত্রের উপর অভিযান চালনার নির্দেশ দেন। তিনি কালব গোত্রকে পরাজিত করেন।
৬৩৪ সালে খলিফা আবু বকর মৃত্যুর আগে আবদুর রহমান ইবনে আউফ ও উসমান ইবনে আফফানকে ডেকে জানান যে তিনি উমর ইবনুল খাত্তাবকে তার উত্তরাধিকারী হিসেবে মনোনীত করেছেন।
৬৪৪ সালে খলিফা উমর ইবনুল খাত্তাব মৃত্যুর আগে পরবর্তী খলিফা নির্বাচনের জন্য ছয় সদস্যের একটি বোর্ড গঠন করেন। তাঁদের নিজেদের মধ্য থেকে একজনকে খলিফা নির্বাচন করার ভার দেওয়া হয়। এই বোর্ডে ছিলেন সাদ ইবনে আবি ওয়াক্কাস, আবদুর রহমান ইবনে আউফ, জুবায়ের ইবনুল আওয়াম, তালহা ইবনে উবাইদিল্লাহ, আলি ইবনে আবি তালিব ও উসমান ইবনে আফফান। এদের মধ্যে তিনি উসমান ইবনে আফফানের ব্যাপারে মত দেন।
আবদুর রহমান ইবনে আউফ ৩৩ হিজরি মোতাবেক ৬৫৩-৬৫৪ খ্রিষ্টাব্দে মৃত্যুবরণ করেন। বর্তমান জর্ডানের আম্মানে তাকে দাফন করা হয়।
সুন্নিরা তাকে "আশারায়ে মুবাশশারার" একজন হিসেবে সম্মান করেন।
মারিও গোটজে
মারিও গোটজে (; জন্ম: ৩ জুন ১৯৯২) হলেন একজন জার্মান ফুটবলার; যিনি একজন মধ্যভাগের আক্রমণাত্মক খেলোয়াড় হিসেবে জার্মান বুন্দেসলিগায় বায়ার্ন মিউনিখ এবং জার্মানি জাতীয় ফুটবল দল এর হয়ে খেলে থাকেন।
গোটজে বাভারিয়ার মেমিনজেন ১৯৯২ সালের ৩ জুন তারিখে জন্মগ্রহণ করেন। তার পিতা জার্গেন গোটজে "ডর্টমুন্ড প্রযুক্তি বিশ্ববিদ্যালয়" এর অধ্যাপক। তার বড় ভাই ফ্যাবিয়ান বর্তমানে "এসপিভিজিজি আন্থারহ্যাসিং" এর হয়ে খেলছেন, এছাড়াও তার ছোট ছাই ফ্যালিক্স বর্তমানে ডর্টমুন্ড অনূর্দ্ধ-১৫ দলের হয়ে খেলছেন। গোটজে একজন খ্রীষ্টান ধর্মীয়।
রব বেইলি
রবার্ট জন বেইলি (; জন্ম: ২৮ অক্টোবর, ১৯৬৩) স্টাফোর্ডশায়ারের বিড্ডালফে জন্মগ্রহণকারী সাবেক ইংরেজ আন্তর্জাতিক ক্রিকেটার ও বিশিষ্ট ক্রিকেট আম্পায়ার। ১৯৮৫ থেকে ১৯৯০ সময়কালে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছিলেন রব বেইলি। ২০০১ সালে খেলোয়াড়ী জীবন থেকে অবসর নিয়ে ইসিবি’র সংরক্ষিত আম্পায়ারের তালিকায় নাম লেখান। এরপর ২০০৬ মৌসুম থেকে ইসিবি’র প্রথম-শ্রেণীর আম্পায়ার হিসেবে দায়িত্ব পালন করছেন।
রব বেইলি আন্তর্জাতিক ক্রিকেট কাউন্সিল (আইসিসি)’র আম্পায়ার ও রেফারিদের তালিকার অন্যতম সদস্য। তিনি ইংল্যান্ড এবং ওয়েলস ক্রিকেট বোর্ড থেকে প্রতিনিধিত্ব করছেন।
মাঝারীসারির সাহসী ব্যাটসম্যান হিসেবে ব্যাট অল্প পিছনে নিয়ে বলকে সজোরে মেরে মাঠের বাইরে ফেলতেন বেইলি। ফিল্ডিংয়েও সমান দক্ষতা প্রদর্শন করে দলের প্রয়োজনে মাঝেমাঝে অফ-স্পিন বোলিং করতেন তিনি। ১৯৮২ সালে প্রথম-শ্রেণীর ক্রিকেটে নর্দাম্পটনশায়ারের পক্ষে অভিষেক ঘটে তাঁর। ২০০১ সালে ডার্বির কাউন্টি ক্রিকেট গ্রাউন্ডে অনুষ্ঠিত কাউন্টি চ্যাম্পিয়নশীপে নটিংহ্যামশায়ারের বিপক্ষে কেভিন পিটারসনকে শূন্য রানে আউট করেছিলেন বেইলি।
বেইলি তাঁর সমগ্র খেলোয়াড়ী জীবনে ইংল্যান্ডের পক্ষ হয়ে চারটি টেস্ট ও চারটি একদিনের আন্তর্জাতিকে অংশগ্রহণ করেছেন। ১৯৮৮ সালে দুর্ধর্ষ ওয়েস্ট ইন্ডিজ ক্রিকেট দলের বিপক্ষে টেস্ট অভিষেক ঘটে রব বেইলির। এরপর শীতকালে ভারত সফরের জন্য নির্বাচিত হলেও রাজনৈতিক কারণে সফরটি বাতিল হয়ে যায়। তিনিসহ বেশ কয়েকজন ইংল্যান্ডের খেলোয়াড় দক্ষিণ আফ্রিকার সাথে ক্রীড়া সম্পর্ক বজায় রাখেন। ১৯৮৯ সালে দক্ষিণ আফ্রিকায় বিদ্রোহী দলের সফরে ইংল্যান্ডের পক্ষে বিশেষভাবে নির্বাচিত হন তিনি। ১৯৮৯ মৌসুমের শুরুতে তাঁর দূর্বল ক্রীড়াশৈলী চোখে পড়ে। তা স্বত্ত্বেও ১৯৮৯-৯০ মৌসুমে ওয়েস্ট ইন্ডিজ সফর থেকে তাঁকে দলে নেয়া হয়। সিরিজের তৃতীয় ও তাঁর প্রথম খেলায় উভয় ইনিংসেই তিনি শূন্য রান পান। অ্যান্টিগুয়ায় অনুষ্ঠিত চতুর্থ টেস্টে ওয়েস্ট ইন্ডিজের অধিনায়ক ভিভ রিচার্ডসের অখেলোয়াড়সুলভ আউটের আবেদনে তিনি তাঁর সর্বোচ্চ ৪২ রানের ইনিংস করেন। তাঁর অংশগ্রহণকৃত ছয় ইনিংসের মধ্যে একটিতে অর্ধ-শতক রানের কোটা অতিক্রম করতে পারেননি।
বেইলিকে কাউন্টি ক্রিকেটে অংশগ্রহণকারী চমৎকার ও বিশ্বস্ত খেলোয়াড়দের একজনরূপে গণ্য করা হয়। সতের বছর নর্দাম্পটনশায়ারের খেলার পর ১৯৯৯ সালের শেষ দিকে ডার্বিশায়ারে চলে আসেন। অতঃপর ২০০১ সালে খেলোয়াড়ী জীবন থেকে অবসর নেন তিনি।
ঙ্গাগ-দ্বাং-'ফ্রিন-লাস-দ্পাল-ব্জাং (চক্র টুলকু)
ঙ্গাগ-দ্বাং-'ফ্রিন-লাস-দ্পাল-ব্জাং () (১৭৩০-১৭৯৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
ঙ্গাগ-দ্বাং-'ফ্রিন-লাস-দ্পাল-ব্জাং ১৭৩০ খ্রিষ্টাব্দে তিব্বতের 'ওল-খা-র্দ্জোং-ফ্যি'ই-গ্রোং () নামক স্থানে জন্মগ্রহণ করেন। তাঁর পিতার নাম ছিল দ্গোস-পা-ত্শে-রিং () এবং মাতার নাম ছিল মিগ-য়াগ ()। ছয় বছর বয়সে তাঁকে সে-রা বৌদ্ধবিহার নিয়ে যাওয়া হলে ষষ্ঠ পাঞ্চেন লামা তাঁকে ঙ্গাগ-দ্বাং-ব্স্তান-'দ্জিন-ল্হুন-গ্রুব () নামক পঞ্চম ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করেন ও সপ্তম দলাই লামা তাঁকে দীক্ষা প্রদান করেন। এই সময় রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () এবং ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () তাঁর উল্লেখযোগ্য শিক্ষক ছিলেন। 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা () তাঁকে ল্চাগ্স-রা () বৌদ্ধবিহারের প্রধান হিসেবে অধিষ্ঠিত করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ও ১৭৪৩ খ্রিষ্টাব্দে সে-রা বৌদ্ধবিহার বিশ্ববিদ্যালয়ে ভর্তি হয়ে শিক্ষালাভ করেন। এই সময় সপ্তম দলাই লামা এবং ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তাঁর উল্লেখযোগ্য শিক্ষক ছিলেন। শিক্ষালাভের শেষে সপ্তম দলাই লামা তাঁকে দেন চোখোর বৌদ্ধবিহারের প্রধান হিসেবে অধিষ্ঠিত করেন। তাঁরা অসাধারণ পাণ্ডিত্যের জন্য সপ্তম দলাই লামা তাঁকে "এর্দিনাই পণ্ডিত হুতুক্তু" এবং "চক্র হুতুক্তু" উপাধি প্রদান করেন।
ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ
ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ () (১৭৯৬-১৮৬০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ ১৭৯৬ খ্রিষ্টাব্দে তিব্বতের চামদো অঞ্চলের রোব-দ্গা'-'দ্জোম () নামক স্থানে জন্মগ্রহণ করেন। তাঁর পিতার নাম ছিল দ্পাল-ম্গোন () এবং মাতার নাম ছিল আ-স্ক্যিদ ()। অষ্টম দলাই লামা তাঁকে ঙ্গাগ-দ্বাং-'ফ্রিন-লাস-দ্পাল-ব্জাং () নামক ষষ্ঠ ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে নিশ্চিত করেন। এরপর তাঁকে ল্চাগ্স-রা () বৌদ্ধবিহারের প্রধান হিসেবে অধিষ্ঠিত করা হয়। এই সময় 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা () এবং ব্লো-ব্জাং-ফ্যোগ্স-লাস-র্নাম-র্গ্যাল () নামক তৃতীয় দ্কোন-র্দোর-স্প্রুল-স্কু () তাঁর উল্লেখযোগ্য শিক্ষক ছিলেন। পরবর্তীকালে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে শিক্ষালাভ করেন।
ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান
ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান () (১৮৬১-১৯১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের অষ্টম ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান ১৮৬১ খ্রিষ্টাব্দে তিব্বতের চামদো অঞ্চলের রোব-ঝো () নামক স্থানে জন্মগ্রহণ করেন। পরবর্তীকালে তিনি চামদ অঞ্চলের রাজনৈতিক নির্দেশকের দায়িত্ব লাভ করেন। তিনি ব্লো-ব্জাং-র্নাম-র্গ্যাল-ব্স্তান-'দ্জিন-ল্হুন-গ্রুব () নামক এক শিশুকে পঞ্চম দ্কোন-র্দোর-স্প্রুল-স্কু () রূপে চিহ্নিত করেন ও ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ত্রিশতম প্রধান হিসেবে অধিষ্ঠিত করেন।
টনি ক্রুস
টনি ক্রুস (; জন্ম: ৪ জানুয়ারি ১৯৯০) হলেন একজন জার্মানি ফুটবলার; যিনি মধ্যভাগের আক্রমণাত্মক খেলোয়াড় হিসেবে জার্মানের বুন্দেসলিগায় বায়ার্ন মিউনিখ এবং জার্মানি জাতীয় ফুটবল দল এর হয়ে খেলে থাকেন।
'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান
'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান () (১৯৩৪-১৯৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।
'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান ১৯৩৪ খ্রিষ্টাব্দে তিব্বতের দ্পা'-শোদ () অঞ্চলের ল্চাগ্স-জাম-ম্খা () নামক স্থানে জন্মগ্রহণ করেন। তাঁর পিতার নাম ছিল র্নাম-র্গ্যাল () এবং মাতার নাম ছিল ত্শে-রিং-দ্পাল-স্ক্যিদ ()। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো () নামক তৃতীয় খ্রি-ব্যাং () উপাধিধারী লামা তাঁকে ব্লো-ব্জাং-'ফ্রিন-লাস-র্নাম-র্গ্যাল () নামক নবম ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করেন। ব্যাম্স-পা-ম্থা'-য়াস () নামক লামা তাঁকে শিক্ষার্থীর শপথ প্রদান করেন।
ল্চাগ্স-রা-স্প্রুল-স্কু
ল্চাগ্স-রা-স্প্রুল-স্কু () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
শেস-রাব-ফুন-ত্শোগ্স
শেস-রাব-ফুন-ত্শোগ্স () (১৫৬৬-১৬৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
শেস-রাব-ফুন-ত্শোগ্স ১৫৬৬ খ্রিষ্টাব্দে তিব্বতের খ্যুং-পো-স্তা-শদ-কা-না () নামক স্থানে জন্মগ্রহণ করেন। শেস-রাব-দ্বাং-পো () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (
দ্কোন-ম্ছোগ-ব্স্তান-'দ্জিন
দ্কোন-ম্ছোগ-ব্স্তান-'দ্জিন () (১৬৩৪-১৬৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
দ্কোন-ম্ছোগ-ব্স্তান-'দ্জিন ১৬৩৪ খ্রিষ্টাব্দে তিব্বতের কোংপো অঞ্চলের দ্গোন-ফুগ () নামক স্থানে জন্মগ্রহন করেন। তাঁর মাতা ঝি-বা-ব্জাং-পো () নামক তৃতীয় ঝি-বা-ল্হা () উপাধিধারী লামার ভগিনী ছিলেন। শেস-রাব-ফুন-ত্শোগ্স () নামক প্রথম র্গ্যা-রা-স্প্রুল-স্কু () উপাধিধারী বৌদ্ধ লামা্র পুনর্জন্ম রূপে চিহ্নিত করে ১৬৪৪ খ্রিষ্টাব্দে গ্রু-গু-থাং-স্গ্রুব-স্দে () বৌদ্ধবিহার নিয়ে যাওয়ার সময় তাঁর মৃত্যু হয়।
দ্য মেসিয়াহ (২০০৭-এর চলচ্চিত্র)
মেসীহ (ফার্সি: بشارت منجی), ‎ বা অধিক পরিচিত নাম হিসেবে দ্য মেসিয়াহ হল ইরানী পরিচালক নাদের তালেবজাদেহ পরিচালিত একটি ইরানী চলচ্চিত্র যেখানে যীশু খ্রিষ্ট বা ঈসা নবীকে নিয়ে নির্মিত হয়েছে এবং ইসা নবীর ইসলামী ইতিহাস অনুসরণ করে যীশু খ্রিষ্ট বা ঈসা নবীর জীবনকাহিনী প্রদর্শন করা হয়েছে। বিখ্যাত হলিউড অভিনেতা মেল গিবসন পরিচালিত ঈসা মাসীহকে নিয়ে নির্মিত দ্য প্যাশন অব দ্য ক্রিস্ট চলচ্চিত্রের বিপরীতে তিনি চলচ্চিত্রটি নির্মাণ করেছেন। এ সম্পর্কে তিনি বলেন, "প্যাশন অব দ্য ক্রিস্ট নিঃসন্দেহে একটি ভাল ছবি। কিন্তু এটি পুরোপুরি গ্রহণযোগ্য নয়, কারণ এতে প্রদর্শিত কাহিনী সম্পূর্ণরুপে সত্য নয়।" দুইভাবে চলচ্চিত্রটির পরিসমাপ্তি দেখানো হয়েছে। একটি খ্রিষ্টান বাইবেলের বুক অফ বারবানাস সংষ্করণ থেকে, যেটিতে বর্নিত ইসা মাসীহর জীবনকাহিনীর সাথে ইসলামী বর্ননার অধিক সামঞ্জস্য রয়েছে এবং আরেকটি কুরআন থেকে। চলচিত্রটিতে যীশু বা ইসা নবীর ভূমিকায় অভিনয় করেছেন ইরানী অভিনেতা আহমেদ সোলেইমানি নিয়া।
ফিলাডেলফিয়া চলচ্চিত্র উৎসব বা ফিল্ম ফেস্টিভালে চলচ্চিত্রটি প্রদর্শন করা হয়েছিল।
২০০৭ সালে ইতালির রিলিজিয়ন টুডে নামক চলচ্চিত্র উৎসবে আন্তঃধর্ম বিশ্বাসীদের পরষ্পরকে বুঝতে সহায়তা করার জন্য চলচ্চিত্রটি পুরষ্কৃত হয়।
ব্লো-ব্জাং-ফুন-ত্শোগ্স-র্নাম-র্গ্যাল
ব্লো-ব্জাং-ফুন-ত্শোগ্স-র্নাম-র্গ্যাল () (১৬৪৬-১৬৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
ব্লো-ব্জাং-ফুন-ত্শোগ্স-র্নাম-র্গ্যাল ১৬৪৬ খ্রিষ্টাব্দে তিব্বতের চামদো অঞ্চলের র্দ্জা-র্গ্যুদ-স্দু () নামক স্থানে জন্মগ্রহণ করেন। তাঁর পিতা ও-র্গ্যান-ব্স্তান-'দ্জিন () ছিলেন একজন র্ন্যিং-মা ধর্মসম্প্রদায়ের সাধক। তাঁর মাতার নাম ছিল গু-রু-ম্ত্শো ()। র্গ্যাল-বা-র্গ্যা-ম্ত্শো () নামক পঞ্চম 'ফাগ্স-পা-ল্হা ) উপাধিধারী বৌদ্ধ লামা তাঁর জ্যৈষ্ঠ ভ্রাতা ছিলেন। তিন বছর বয়সে তাঁকে গ্রু-গু-থাং-স্গ্রুব-স্দে () বৌদ্ধবিহার নিয়ে যাওয়া হলে তিনি দ্কোন-ম্ছোগ-ব্ক্রা-শিস () নামক এক বৌদ্ধ লামার নিকট শিক্ষালাভ করেন। ১৬২২ খ্রিষ্টাব্দে তিনি এই বিহারের প্রধানের দায়িত্ব গ্রহণ করেন। ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা তাঁর অন্যতম উল্লেখযোগ্য শিক্ষক ছিলেন।
ব্লো-ব্জাং-ব্স্তান-'দ্জিন-'ফ্রিন-লাস
ব্লো-ব্জাং-ব্স্তান-'দ্জিন-'ফ্রিন-লাস () (১৬৮১-১৭৩১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
ব্লো-ব্জাং-ব্স্তান-'দ্জিন-'ফ্রিন-লাস ১৬৮১ খ্রিষ্টাব্দে তিব্বতের গ্লাং-রোং-গ্নাস-ফ্রা-মো () নামক স্থানে জন্মগ্রহণ করেন। র্গ্যাল-বা-র্গ্যা-ম্ত্শো () নামক পঞ্চম 'ফাগ্স-পা-ল্হা ) উপাধিধারী বৌদ্ধ লামা তাঁকে ব্লো-ব্জাং-ফুন-ত্শোগ্স-র্নাম-র্গ্যাল () নামক তৃতীয় র্গ্যা-রা-স্প্রুল-স্কু () উপাধিধারী লামার পুনর্জন্ম রূপে চিহ্নিত করে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () নিয়ে যান যেখানে তিনি তাঁকে শিক্ষার্থীর শপথ প্রদান করেন। এরপর তিনি গ্রু-গু-থাং-স্গ্রুব-স্দে () বৌদ্ধবিহারে শিক্ষালাভ করেন ও এই বিহারের প্রধানের দায়িত্ব গ্রহণ করেন। কুড়ি বছর বয়সে র্গ্যাল-বা-র্গ্যা-ম্ত্শো তাঁকে ভিক্ষুর শপথ প্রদান করেন। র্গ্যাল-বা-র্গ্যা-ম্ত্শো ছাড়াও তাঁর উল্লেখযোগ্য শিক্ষক ছিলেন ঝি-বা-ব্জাং-পো () নামক তৃতীয় ঝি-বা-ল্হা () উপাধিধারী লামা।
স্কাল-ব্জাং-ছোস-গ্রাগ্স-দ্পাল-ল্দান
স্কাল-ব্জাং-ছোস-গ্রাগ্স-দ্পাল-ল্দান () (১৭৩৪-১৭৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
স্কাল-ব্জাং-ছোস-গ্রাগ্স-দ্পাল-ল্দান ১৭৩৪ খ্রিষ্টাব্দে তিব্বতের চামদো অঞ্চলের দ্বেন-ম্দো () নামক স্থানে জন্মগ্রহণ করেন। 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা () উপাধিধারী বৌদ্ধ লামা তাঁকে ব্লো-ব্জাং-ব্স্তান-'দ্জিন-'ফ্রিন-লাস () নামক চতুর্থ র্গ্যা-রা-স্প্রুল-স্কু () উপাধিধারী লামার পুনর্জন্ম রূপে চিহ্নিত করেন। তিনি প্রথমে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ও পরবর্তীকালে দ্রেপুং বৌদ্ধবিহার বিশ্ববিদ্যালয়ে শিক্ষালাভ করেন।
ঈসা
ঈসা ইবনে মারিয়াম (), যিনি খ্রিস্টধর্মের পবিত্র ধর্মগ্রন্থ বাইবেলের নূতন নিয়মে যিশু নামে পরিচিত, ইসলাম ধর্মে একজন অদ্বিতীয় ও গুরুত্বপূর্ণ নবী ও রাসূল (আল্লাহ বা একেশ্বরের বার্তাবাহক ও প্রচারক) হিসেবে স্বীকৃত। ইসলামের পবিত্র ধর্মগ্রন্থ আল কুরআনে ঈসা ও তাঁর মা মরিয়ম (মেরি) সম্পর্কে অনেক বর্ণনা দেওয়া আছে। ইসলামে ঈসাকে "মসিহ" উপাধি দেওয়া হয়েছে, যার অর্থ "ত্রাণকর্তা"। কুরআন ও হাদিসে "সময়ের সমাপ্তি" সংক্রান্ত বিভিন্ন ঘটনাবলির এক গুরুত্বপূর্ণ চরিত্র হলেন ঈসা। আল কুরআনে ঈসার মা মরিয়মকে উপজীব্য করে একটি সম্পূর্ণ অধ্যায় বা সুরা রয়েছে, যার নাম সুরা মরিয়ম।
আল কুরআনে অন্যান্য নবীদের মতো ঈসাকেও "আল্লাহ্‌র (একেশ্বরের) বাণী", "আল্লাহ্‌র সেবক", "আল্লাহ্‌র বার্তাবাহক", ইত্যাদি নামে ডাকা হয়েছে। কিন্তু যে কারণে ঈসা ব্যতিক্রম, তা হল তাঁর অলৌকিক জন্মগ্রহণ। কুরআনে ঈসার জন্মকে ইতিহাসের প্রথম মানব আদমের সৃষ্টি প্রক্রিয়ার সাথে তুলনা করা হয়েছে। বলা হয়েছে ঈসার প্রতিকৃতি ছিল আদমের প্রতিকৃতির মতো। আদমের মতোই ঈসাও আল্লাহর "হও" আদেশে জন্মগ্রহণ করেন। তবে ইসলামে বর্ণিত ঈসার জন্মকাহিনী খ্রিস্টধর্মে বর্ণিত যিশুর জন্মকাহিনী থেকে ভিন্ন। কুরআনের ভাষ্য অনুযায়ী মরিয়ম মরুভূমিতে গিয়ে একটি পামবৃক্ষের ছায়ায় অনেক কষ্টস্বীকার করে ঈসার জন্ম দেন।
কুরআনে ঈসার জন্মকে অলৌকিক বলা হলেও তাঁর দেবত্ব বা "ঈশ্বরের পুত্রসন্তান" জাতীয় বৈশিষ্ট্য সম্পূর্ণ প্রত্যাখ্যান করা হয়েছে। ইসলামে একেশ্বর আল্লাহ্‌ ছাড়া অন্য কাউকে দেবতা মনে করা একটি গুরুতর পাপ, যার নাম "শির্‌ক" ("ইশ্বরের অংশীদারিত্ব" পাপ)। যদিও খ্রিস্টানদের ধর্মগ্রন্থ বাইবেলে ঈশ্বরের তিন রূপের কথা বলা নেই (পিতা, পুত্র ও পবিত্র আত্মা), তা সত্ত্বেও খ্রিস্টধর্মের একটি অন্যতম বিশ্বাস ঈশ্বরের ত্রিত্ববাদকে কুরআনে কঠোর ভাষায় "ঈশ্বরনিন্দা" হিসেবে তিরস্কার করা হয়েছে। ঈসাকে প্রায়শই আল কুরআনে মরিয়মের পুত্র হিসেবে বর্ণনা করা হয়েছে এবং এর মাধ্যমে ঈসার মানবত্বকে গুরুত্ব দেওয়া হয়েছে। ঈসার বংশপরিচয় তার মা মরিয়মের মাধ্যমে ইসরায়েলি গোত্রের ইব্রাহিমের পুত্র ইসহাকের সাথে সম্পর্কিত করা হয়েছে।
ঈসার ক্রুশবিদ্ধকরণের ব্যাপারেও কুরআনের বর্ণনা বাইবেল থেকে ভিন্ন। কুরআন অনুযায়ী যিশুকে ক্রুশবিদ্ধ করে হত্যা করা হয়নি, যদিও আপাতদৃষ্টিতে এরকম মনে করানো হয়েছিল। বলা হয় যে, ক্রুশবিদ্ধ করার জন্য যখন বাহক তাকে নিতে ঘরে প্রবেশ করে তখনই আল্লাহ তাকে উপরে তুলে নেন এবং বাহকের চেহারাকে ঈসা-এর চেহারার অনুরুপ করে দেন। ফলে ঈসা মনে করে ঐ বাহককে ক্রুশবিদ্ধ করা হয়। প্রকৃতপক্ষে মারা যাওয়ার আগেই আল্লাহ ঈসাকে স্বর্গ বা জান্নাতে তুলে নিয়ে যান অর্থাৎ তিনি স্বর্গে আরোহণ করেন। ঈসা জান্নাতে বা আকাশে জীবিত অবস্থায় বিরাজ করছেন এবং শেষ বিচারের দিনের আগে তিনি আবির্ভূত হবেন।
"অপখ্রিস্টের" (মসীহ দাজ্জালের) আবির্ভাব ও এ সংক্রান্ত অভ্যুত্থানে ঈসার ভূমিকা নিয়ে অনেক হাদিস আছে। বলা হয়েছে ঈসা অপখ্রিস্টের আবির্ভাবের পরে নবী মুহাম্মদ (সঃ)-এর একজন উম্মত বা অনুসারী হিসেবে পুনরায় পৃথিবীতে অবতরণ করবেন এবং তারপর অপখ্রিস্টকে হত্যা করবেন। তারপর তাঁর সন্তান হবে, তারপর তিনি আরও ৪৫ বছর জীবিত থাকবেন। তিনি সমস্ত পৃথিবীর শাসনভার গ্রহণ করবেন এবং পৃথিবীতে শান্তি ও সুশাসন প্রতিষ্ঠা করবেন। সবশেষে তিনি একজন রাজা হিসেবে মৃত্যূবরণ করবেন এবং মুহাম্মদের সমাধি বা কবরের পাশে তাকে সমাহিত করা হবে। যে কারণে মদীনায় নবী মুহাম্মদ (সঃ) এর কবরের পাশে তাকে কবর দেয়ার জায়গা প্রস্তুত করে রাখা হয়েছিল যা এখনও বহাল আছে।
লুইস ফন গাল
অ্যালয়সিয়াস পাউলাস মারিয়া ফন গাল, যিনি লুইস ফন গাল নামে পরিচিত (; জন্ম ৮ আগস্ট ১৯৫১), একজন ডাচ ফুটবল ম্যানেজার যিনি বর্তমানে ইংলিশ ক্লাব ম্যানচেস্টার ইউনাইটেডের ম্যানেজার হিসেবে দায়িত্ব পালন করছেন। এর পুর্বে তিনি আয়াক্স, বার্সেলোনা, এজেড, বায়ার্ন মিউনিখ, এবং নেদারল্যান্ডস জাতীয় দলের ম্যানেজারের দায়িত্ব পালন করেছেন।
কোচিং ক্যারিয়ারের পুর্বে, ফন গাল একজন মিডফিল্ডার হিসেবে রয়াল অ্যান্টউয়ার্প, টেলস্টার, স্পারটা রটারডাম এবং এজেড এ খেলেছেন।
ব্লো-ব্জাং-ছোস-'ফেল (গ্যারা টুলকু)
ব্লো-ব্জাং-ছোস-'ফেল () (১৭৯২-১৮৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
ব্লো-ব্জাং-ছোস-'ফেল ১৭৯২ খ্রিষ্টাব্দে তিব্বতের চামদো অঞ্চলের মার-থাং () নামক স্থানে জন্মগ্রহণ করেন। 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা () উপাধধারী বৌদ্ধ লামা তাঁকে স্কাল-ব্জাং-ছোস-গ্রাগ্স-দ্পাল-ল্দান () নামক পঞ্চম র্গ্যা-রা-স্প্রুল-স্কু () উপাধিধারী লামার পুনর্জন্ম রূপে চিহ্নিত করেন। 'ফাগ্স-পা-দ্গে-লেগ্স-র্গ্যাল-ম্ত্শান ছাড়া তাঁর উল্লেখযোগ্য শিক্ষক ছিলেন ব্লো-ব্জাং-ফ্যোগ্স-লাস-র্নাম-র্গ্যাল () নামক তৃতীয় দ্কোন-র্দোর-স্প্রুল-স্কু () উপাধিধারী লামা। সে-রা বৌদ্ধবিহার বিশ্ববিদ্যালয়ে শিক্ষালাভ শেষ করে তিনি গ্রু-গু-থাং-স্গ্রুব-স্দে () বৌদ্ধবিহারের প্রধানের দায়িত্ব লাভ করেন।
'জিগ্স-মেদ-ছোস-ক্যি-দ্বাং-ফ্যুগ
'জিগ্স-মেদ-ছোস-ক্যি-দ্বাং-ফ্যুগ () (১৮৪২-১৯১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
'জিগ্স-মেদ-ছোস-ক্যি-দ্বাং-ফ্যুগ ১৮৪২ খ্রিষ্টাব্দে তিব্বতের চামদো অঞ্চলের ল্হু-ফা-নাং () নামক স্থানে জন্মগ্রহণ করেন। ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা () নামক অষ্টম 'ফাগ্স-পা-ল্হা () উপাধিধারী বৌদ্ধ লামা তাঁকে ব্লো-ব্জাং-ছোস-'ফেল () নামক ষষ্ঠ র্গ্যা-রা-স্প্রুল-স্কু () উপাধিধারী লামার পুনর্জন্ম রূপে চিহ্নিত করেন। তাঁর উল্লেখযোগ্য শিক্ষক ছিলেন ব্লো-ব্জাং-দোন-গ্রুব-র্গ্যা-ম্ত্শো () নামক পঞ্চম ঝি-বা-ল্হা () এবং ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ () নামক সপ্তম ল্চাগ্স-রা-স্প্রুল-স্কু ()। তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভ শেষ করে তিনি গ্রু-গু-থাং-স্গ্রুব-স্দে () বৌদ্ধবিহারের প্রধানের দায়িত্ব লাভ করেন। তাঁর অন্যতম প্রধান শিষ্য ছিলেন ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান () নামক দশম 'ফাগ্স-পা-ল্হা।
র্গ্যা-রা-স্প্রুল-স্কু
র্গ্যা-রা-স্প্রুল-স্কু () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
কৈলাশ খের
কৈলাশ খের (, ) (জন্ম: জুলাই ৭, ১৯৭৩) ভারতীয় লোক সঙ্গীত দ্বারা অনুপ্রাণীত পক-রক গায়ক। তিনি ভারতীয় চলচ্চিত্রে প্রায় ২০টি ভাষায় প্রায় তিনশতাধিক গান গেয়েছেন। তিনি কাওয়ালি গায়ক নুসরাত ফাতেহ আলী খান এবং শাস্ত্রীয় সঙ্গীতশিল্পী পণ্ডিত কুমার গন্ধর্ব কর্তৃক সঙ্গীতে অনুপ্রানিত হয়েছেন। তিনি "মিরচি" চলচ্চিত্রের জন্যে শ্রেষ্ঠ পুরুষ নেপথ্য গায়ক বিভাগে ফিল্মফেয়ার পুরস্কার লাভ করেন।
তিনি "সের্কেয ইভিল" (২০০৬), "দাসভিদানিয়া" (২০০৮), "চাঁদনী চক টু চায়না" (২০০৯), "সঙ্গীনী" ইত্যাদি চলচ্চিত্রে কাজ করেছেন। এছাড়াও তিনি "চাঁদনী চক টু চায়না", "দাসভিদানিয়া", "কাল" (২০০৭), "ট্রাফিক সিগনাল" (২০০৭) ইত্যাদি চলচ্চিত্রে সঙ্গীত পরিকল্পনা করেন।
কৈলাশ খের ১৯৭৩ সালের জুলাই ভারতের উত্তর প্রদেশের মেরুতে জন্মগ্রহণ করেন। তার পিতা মেহার সিং এবং মাতা চন্দ্রকর্ম উভয়ই মেরুতে জন্মান। তার পিতা একজন অপেশাদার সঙ্গীত সুরকার ছিলেন যিনি যেকোন পারিবারিক অনুষ্ঠানে নিয়মিতভাবে ঐতিহ্যবাহী লোকসঙ্গীত পরিবেশন করতেন।
মানাগুয়া হ্রদ
মানাগুয়া হ্রদ (স্পেনীয় ভাষায়: Lago de Managua, উচ্চারণ "মানাহুয়া"; ) নিকারাগুয়ায় অবস্থিত একটি মিষ্ট জলের হ্রদ। একে অনেক সময় "লাগো জোলোতলানও" বলা হয়ে থাকে। মোমোতোম্বো আগ্নেয়গিরির (১২৫৮ মিটার) একেবারে পাশে অবস্থিত এই হ্রদটি দৈর্ঘ্যে প্রায় ৬৫ কিলোমিটার ও প্রস্থে প্রায় ২৫ কিলোমিটার। এর উপরিতলের ক্ষেত্রফল ১০২৪ বর্গ কিলোমিটার। নিকারাগুয়ার রাজধানী তথা সর্ববৃহৎ নগরী মানাগুয়া এই হ্রদের দক্ষিণ-পশ্চিম তীরে অবস্থিত। দক্ষিণপূর্ব দিকে রিও তিপিতাপা নদীর মাধ্যমে এই হ্রদ নিকারাগুয়া হ্রদের সাথে যুক্ত।
মানাগুয়া হ্রদের দক্ষিণ-পশ্চিম অংশে একটি উপদ্বীপের মতো অংশ আছে। হ্রদের মধ্যে প্রায় ১০ কিলোমিটার ঢুকে আসা এই চিলেতেপে উপদ্বীপটিতেই নিকারাগুয়ার বিখ্যাত সুপ্ত আগ্নেয়গিরি আপোইয়েক অবস্থিত। এই আগ্নেয়গিরির জ্বালামুখে অবস্থিত হ্রদটি এক ভূতাত্ত্বিক বিষ্ময় ও দেশের এক অন্যতম পর্যটক আকর্ষণ। এটি বাস্তবে একটি ২.৮ কিলোমিটার চওড়া জলে পূর্ণ ক্যালডেরা। এর গভীরতা প্রায় ৫০০ মিটার। তার মধ্যে ৪০০ মিটার জলে পূর্ণ। জলতল থেকে জ্বালামুখের উচ্চতা প্রায় ১০০ মিটার। আজ থেকে কয়েক হাজার বছর আগে আগ্নেয় বিস্ফোরণের ফলে এই অতি গভীর ক্যালডেরার উৎপত্তি বলে মনে করা হয়ে থাকে।
মানাগুয়া হ্রদের দক্ষিণ-পশ্চিম তীরে অবস্থিত মানাগুয়া নগরীর লোকসংখ্যা বর্তমানে প্রায় ১২ লক্ষ (২০০৫ সালের হিসেব অনুযায়ী)। অর্থাৎ, সমগ্র দেশের প্রায় এক পঞ্চমাংশ মানুষ এই নগরীতেই বাস করেন। শহরের সমস্ত আবর্জনা ও কারখানাজাত বর্জ্য পদার্থ দীর্ঘদিন ধরে হ্রদের জলে ফেলার দরুন মানাগুয়া হ্রদের জল বর্তমানে মারাত্মক রকম দূষিত হয়ে পড়েছে।
লিয়াম প্লাঙ্কেট
লিয়াম এডওয়ার্ড প্লাঙ্কেট (জন্ম: ৬ এপ্রিল, ১৯৮৫) টিসাইডের মিডলসব্রাউ এলাকার নানথর্পে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য প্লাঙ্কেট টেস্ট ক্রিকেট ও একদিনের আন্তর্জাতিক খেলার পাশাপাশি প্রথম-শ্রেণীর কাউন্টি ক্রিকেটে ইয়র্কশায়ারের পক্ষ হয়ে খেলছেন। লিয়াম প্লাঙ্কেট মূলত ডানহাতি ফাস্ট বোলার। পাশাপাশি ডানহাতে ব্যাটিংয়েও অভ্যস্ত তিনি।
২০০৩ সালে ডারহামের হয়ে কাউন্টি চ্যাম্পিয়নশীপে অভিষিক্ত হন তিনি। ২০০৫ মৌসুমে ডারহামের শীর্ষস্থানীয় বোলার হিসেবে সর্বাধিক উইকেট লাভ করেন। ২০০৮ ও ২০০৯ মৌসুমে কাউন্টি চ্যাম্পিয়নশীপে প্রথমবারের মতো বিজয়ী ডারহাম দলের অন্যতম সদস্য ছিলেন তিনি। কিন্তু ২০১১ ও ২০১২ সালে ডারহামের পক্ষে তিনি মাত্র তিনটি খেলায় অংশগ্রহণের সুযোগ লাভ করেছিলেন। ফলে বাধ্য হয়ে ২০১৩ মৌসুমে ডারহাম থেকে ইয়র্কশায়ারে স্থানান্তরিত হন প্লাঙ্কেট। ইয়র্কশায়ারের কোচ ও সাবেক অস্ট্রেলীয় ফাস্ট বোলার জেসন গিলেস্পি’র অধীনে প্লাঙ্কেটের খেলোয়াড়ী জীবনের মোড় ঘুরে যায়। প্লাঙ্কেট মূলতঃ বোলার হলেও ইতোমধ্যে দু’টি প্রথম-শ্রেণীর ক্রিকেটে সেঞ্চুরি করেছেন ও তার ব্যাটিং গড় ২৪। এছাড়াও, দক্ষিণ আফ্রিকার ঘরোয়া ক্রিকেটে ডলফিন্সের হয়ে খেলেছেন।
কাউন্টি ক্রিকেটে সফলতার মুখ দেখায় ২০০৫ সালের নভেম্বর-ডিসেম্বর মাসে পাকিস্তান সফরে ইংল্যান্ডের টেস্ট ও একদিনের দলে ডাক পান। নভেম্বর, ২০০৫ থেকে জুন, ২০০৭ সালের মধ্যে ৯ টেস্ট ও ২৭টি একদিনের আন্তর্জাতিকে অংশ নেন। এরপর তিনি ইংল্যান্ড দল থেকে বাদ পড়েন। এরপর ২০১০ ও ২০১১ সালে সর্বমোট দুইটি একদিনের আন্তর্জাতিকে খেলার সুযোগ পান। অর্থাৎ, তিনি কখনো ইংল্যান্ড দলে নিয়মিত খেলোয়াড়ের মর্যাদা উপভোগ করেননি। ২০১৪ সালে তিনি পুণরায় ইংল্যান্ডের টেস্ট দলে অন্তর্ভুক্ত হন। নীচের সারির ব্যাটসম্যান হিসেবে তিনি বেশ সফলতা লাভ করেছেন। মাত্র ১৮টি একদিনের আন্তর্জাতিকে অংশ নেয়ার পর ইংল্যান্ডের পক্ষে ৮ম ও ৯ম উইকেট জুটিতে রেকর্ড গড়েছেন।
২০১৫ মৌসুমে সফরকারী নিউজিল্যান্ডের বিপক্ষে অনুষ্ঠিত ২য় টেস্ট খেলার জন্য মনোনীত হন।
সামি খেদিরা
সামি খেদিরা (, ; জন্ম: ৪ এপ্রিল ১৯৮৭) হলেন একজন জার্মান ফুটবলার; যিনি বর্তমানে রিয়াল মাদ্রিদ এবং জার্মানি জাতীয় ফুটবল দল এর হয়ে খেলছেন। খেদিরা ২০১০ সালে বুন্দেসলিগা ক্লাব স্টুগগার্ট থেকে রিয়াল মাদ্রিদে যোগদান করেন। তাকে "নিশ্ছিদ্র বায়বীয় ক্ষমতার" সাথে একজন গতিশীল মাঝমাঠের খেলোয়াড় হিসেবে বিবেচনা করা হয়। এছাড়াও তিনি বল পুনরুদ্ধার এবং তার শক্তিশালী মধ্য-পরিসীমা শুটিংয়ের সাথে দ্রুতগতিতে দলীয় আক্রমণ করার জন্য সুপরিচিত।
সামি ১৯৮৭ সালের ৪ এপ্রিল তারিখে স্টুটগার্ট-এ জন্মগ্রহণ করেন। তাঁর পিতা হলেন একজন তিউনিশিয়ান হয় এবং মাতা জার্মানি। সামির ছোট ভাই রনি বুন্দেসলিগা ক্লাব স্টুটগার্টে প্রথম দলের হয়ে খেলেন এবং জার্মানি জাতীয় অনূর্দ্ধ-১৭ ফুটবল দলের অন্যতম সদস্য।
সামি ২০১১ সালে মে মাসে জার্মান ফ্যাশন মডেল লীনা গার্কের সাথে ডেটিং করেন। উভয়ই ২০১২ সালের জিকিউ কভার স্টোরিতে ফিচার হয়েছিলেন।
"সর্বশেষ হালনাগাদ: ২৪ মে ২০১৪"
ব্লো-ব্জাং-স্মোন-লাম
ব্লো-ব্জাং-স্মোন-লাম () (১৭২৯-১৭৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাষট্টিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-স্মোন-লাম ১৭২৯ খ্রিষ্টাব্দে তিব্বতের আমদো অঞ্চলের প্রো-স্নাং () নামক স্থানে জন্মগ্রহণ করেন। কম বয়সে তিনি দ্গা'-ল্দান-'গ্রো-ফান-গ্লিং () বৌদ্ধবিহারে শিক্ষালাভ করেন। সতেরো বছর বয়সে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। এই সময় ব্লো-ব্জাং-দ্রি-মেদ () নামক ছাপ্পান্নতম দ্গা'-ল্দান-খ্রি-পা, ব্সাম-গ্তান-ফুন-ত্শোগ্স () নামক ছাপ্পান্নতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি বিখ্যাত বৌদ্ধ লামা তাঁর উল্লেখযোগ্য শিক্ষক ছিলেন। চল্লিশ বছর বয়সে তিনি গ্যুমে তন্ত্র মহাবিদ্যালয়ে ভর্তি তিন বছর ধরে তন্ত্র শিক্ষালাভ করেন। তেতাল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধান রূপে এবং ১৭৭৬ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৮৫ খ্রিষ্টাব্দে তিনি দ্গা'-ল্দান বৌদ্ধবিহারের প্রধানের দায়িত্ব লাভ করেন ও সাত বছর এই পদে থাকেন। তাঁর অবসরের পর ব্লো-ব্জাং-ম্খাস-ম্ছোগ () নামক লামা পরবর্তী প্রধান হলেও ছয় মাসের মধ্যে তাঁর মৃত্যু হলে ব্লো-ব্জাং-স্মোন-লাম ১৭৯৩ খ্রিষ্টাব্দে পুনরায় এই পদের দায়িত্ব লাভ করেন ও পরের এক বছর এই পদে থাকেন।
ব্লো-ব্জাং-ম্খাস-ম্ছোগ
ব্লো-ব্জাং-ম্খাস-ম্ছোগ () (১৭৩৬-১৭৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেষট্টিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ম্খাস-ম্ছোগ ১৭৩৬ খ্রিষ্টাব্দে মধ্য তিব্বতের 'ফেন-য়ুল () অঞ্চলে জন্মগ্রহণ করেন। তাঁর পিতার নাম ছিল ব্সাম-গ্রুব-ত্শে-রিং () এবং মাতার নাম ছিল আ-সো ()। ছোট বেলায় বাড়ি থেকে পালিয়ে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ঙ্গাগ-দ্বাং-'ফ্রিন-লাস-দ্পাল-ব্জাং () নামক ষষ্ঠ ল্চাগ্স-রা-স্প্রুল-স্কু () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। গ্যুতো তন্ত্র মহাবিদ্যালয়ে শিক্ষালাভের পর তিনি এই মহাবিদ্যালয় ও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৯২ খ্রিষ্টাব্দে তিনি দ্গা'-ল্দান বৌদ্ধবিহারের তেষট্টিতম প্রধানের দায়িত্ব লাভ করেন কিন্তু মাত্র ছয় মাস পরেই তাঁর মৃত্যু হয়।
জুলিয়ান ড্রাক্সলার
জুলিয়ান ড্রাক্সলার (; জন্ম: ২০ সেপ্টেম্বর ১৯৯৩) হলেন একজন জার্মান ফুটবলার; যিনি বর্তমানে আক্রমণাত্মক মিডফিল্ডার হিসেবে বুন্দেসলিগা ক্লাব স্কলক ০৪ এবং জার্মানি জাতীয় ফুটবল দল এর হয়ে খেলছেন।
২০১৪ সালের জানুয়ারিতে, তাকে ইউরোপের দশজন প্রতিশ্রুতিময় তরুণ খেলোয়াড়দের একজন হিসাবে দ্য গার্ডিয়ান পত্রিকা কর্তৃক ঘোষণা করা হয়।
ড্রাক্সলার ২০১১ সালের গেসামশুল বার্জার ফেল্ড পরিবর্তন করার আগে গ্লাডবেকের হাইজেনবের্গ-গ্যামনাসিউমে যোগ দিয়েছিলেন।
ক্রিস্টোফ ক্রেমার
ক্রিস্টোফ ক্রেমার (; জন্ম: ১৯ ফেব্রুয়ারি ১৯৯১) হলেন একজন জার্মান ফুটবলার; যিনি আক্রমণাত্মক মিডফিল্ডার হিসেবে বুন্দেসলিগা ক্লাব বরুসিয়া মনসেনগ্লাডব্যাক এবং জার্মানি জাতীয় ফুটবল দল এর হয়ে খেলছেন।
শোকদ্রান মুস্তাফি
শোকদ্রান মুস্তাফি (; জন্ম: ১৭ এপ্রিল ১৯৯২) হলেন একজন জার্মান ফুটবলার এবং ফিফা বিশ্বকাপ বিজয়ী; যিনি বর্তমানে ডিফেন্ডার হিসেবে ইতালীয় ক্লাব সাম্পদোরিয়া এবং জার্মানি জাতীয় ফুটবল দল এর হয়ে খেলছেন।
অ্যাভ্‌রিল লাভিন (অ্যালবাম)
অ্যাভ্‌রিল লাভিন কানাডীয় গায়িকা-গীতিকার অ্যাভ্‌রিল লাভিনের একক অ্যালবাম, যা নভেম্বর ১, ২০১৩ সালে সনি মিউজিক এন্টারটেইনমেন্ট থেকে মুক্তি লাভ করে। এটি তাঁর ২০১১ সালের "গুডবাই লালাবাই" অ্যালবাম থেকে অনুপ্রেরিত এবং মুক্তির পর স্বল্প উন্নত অবস্থায় ছিলো। লেভিগ্‌নি বিভিন্ন প্রযোজকের সহযোগিতা নেন, এদের মধ্যে রয়েছেন, বয়েজ লাইক গার্লস দলের মার্টিন জনসন, পিটার স্ভেন্সসন, ডেভিড হডগেস, ম্যাট স্কুইর এবং তাঁর স্বামী নিকেলব্যাক দলের চ্যাড ক্রোগার।
জেরোম বোয়াটেং
জেরোম বোয়াটেং (; জন্ম: ৩ সেপ্টেম্বর ১৯৮৮) হলেন একজন জার্মান ফুটবলার যিনি বর্তমানে ডিফেন্ডার হিসেবে বায়ার্ন মিউনিখ এবং জার্মানি জাতীয় ফুটবল দল এর হয়ে খেলছেন।
এসিসি প্রিমিয়ার লীগ
এসিসি প্রিমিয়ার লীগ এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক ক্রিকেট প্রতিযোগিতা। এশিয়ান ক্রিকেট কাউন্সিলের সদস্যভূক্ত দেশসমূহ এ প্রতিযোগিতায় অংশগ্রহণ করে থাকে। পূর্বে এ প্রতিযোগিতাটি এসিসি ফাস্ট ট্র্যাক কান্ট্রিজ টুর্নামেন্ট নামে পরিচিত ছিল। ২০০৪ থেকে ২০০৭ সালের মধ্যে সর্বমোট তিনবার প্রতিযোগিতাটি অনুষ্ঠিত হয়েছিল। এরপর থেকে এসিসি টুয়েন্টি২০ কাপ নামে নতুন একটি প্রতিযোগিতা এর পরিবর্তে অনুষ্ঠিত হচ্ছে। পরবর্তীতে বেশ কয়েকবছর স্থগিত থাকার পর ২০১৪ সালে পুণরায় প্রতিযোগিতাটি অনুষ্ঠিত হয়।
ব্লো-ব্জাং-ব্ক্রা-শিস
ব্লো-ব্জাং-ব্ক্রা-শিস () (১৭৩৯-১৮০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চৌষট্টিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ব্ক্রা-শিস ১৭৩৯ খ্রিষ্টাব্দে তিব্বতের খাম্স অঞ্চলে ত্রে-হোর () নামক স্থানে জন্মগ্রহণ করেন। তাঁর পিতার নাম ছিল পে-মা-ত্শে-রিং () এবং মাতার বাম ছিল বু-মো-ম্ছোগ ()। আট বছর বয়সে তিনি দার-র্গ্যাস () বৌদ্ধবিহারে শিক্ষালাভের উদ্দেশ্যে ভর্তি হন। এই সময় ব্লো-ব্জাং-র্তেন-'ব্রেল () নামক লামা তাঁকে শিক্ষার্থীর শপথ প্রদান করেন। কুড়ি বছর বয়সে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। পঁচিশ বছর বয়স হলে ষষ্ঠ পাঞ্চেন লামা তাঁকে ভিক্ষুর শপথ প্রদান ও পরবর্তীকালে যমান্তক, চক্রসম্বর ও গুহ্যসমাজতন্ত্র সম্বধে শিক্ষা প্রদান করেন। তেত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। সাতচল্লিশ বছর বয়সে তিনি এই মহাবিদ্যালয়ের প্রধান পদে ও উনপঞ্চাশ বছর বয়সে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৭৯৪ খ্রিষ্টাব্দে তিনি দ্গা'-ল্দান বৌদ্ধবিহারের চৌষট্টিতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি এই বিহারের প্রভূত সংস্কার সাধন করেন।
দর্শন ইন্দ্রিয়
দর্শন ইন্দ্রিয় কেন্দ্রীয় স্নায়ু তন্ত্র এর একটি অংশ,যা প্রাণীদের দেখার পাশাপাশি বেশ কয়েকটি অ ইমেজ ছবির প্রতিক্রিয়া গঠনের সক্রিয় উপাদান হিসেবে কাজ করে।এটি দৃশ্যমান আলো থেকে তথ্য আবিষ্কার করে এবং পারিপার্শ্বিক পরিবেশের একটি উপস্থাপনা নির্মাণের সম্যক ধারণা দেয়।আলোক গ্রহণ,দ্বিনেত্র দৃষ্টি,কোন দৃশ্যমান বস্তু চিহ্নিতকরণ ও পৃথকীকরণ,একাধিক বস্তুর মধ্যবর্তী দূরত্ব ও চোখ থেকে দূরত্ব ইত্যাদি জটিল কাজ করে।চাক্ষুষ তথ্যের মানসিক প্রক্রিয়াকে চাক্ষুষ উপলব্ধি বলে,যার অভাবকে অন্ধত্ব বলে।বস্তুর প্রতিবিম্ব গঠন ছাড়াও পিউপিল আলোক প্রতিক্রিয়া এর মত কাজও করে থাকে।
দ্গে-'দুন-ত্শুল-খ্রিম্স
দ্গে-'দুন-ত্শুল-খ্রিম্স () (১৭৪৪-১৮০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ষট্টিতম দ্গা'-ল্দান-খ্রি-পা বা প্রধান ছিলেন।
দ্গে-'দুন-ত্শুল-খ্রিম্স ১৭৪৪ খ্রিষ্টাব্দে তিব্বতের খাম্স অঞ্চলে র্গ্যাল-থাং () নামক স্থানে জন্মগ্রহণ করেন। তাঁর পিতার নাম ছিল ব্স্কাল-ব্জাং-স্ক্যাব্স () এবং মাতার নাম ছিল দোন-গ্রুব-দ্পাল-'দ্জোম ()। তেরো বছর বয়সে তিনি দ্গা'-ল্দান বৌদ্ধবিহারে শিক্ষালাভের উদ্দেশ্যে ভর্তি হলে ব্লো-ব্জাং-স্ব্যিন-পা () নামক বৌদ্ধ লামা তাঁকে শিক্ষার্থীর শপথ প্রদান করেন। পঁচিশ বছর বয়সে তিনি সে-রা বৌদ্ধবিহার বিশ্ববিদ্যালয়ে ভর্তি হন। ১৭৭৭ খ্রিষ্টাব্দে ষষ্ঠ পাঞ্চেন লামা তাঁকে ভিক্ষুর শপথ প্রদান করেন। ১৭৮৩ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন। ১৭৯১ খ্রিষ্টাব্দে তাঁকে ছোস-'খোর-র্গ্যাল () বৌদ্ধবিহারের প্রধানের দায়িত্ব প্রদান করা হয়। ১৭৯৪ খ্রিষ্টাব্দে তিনি 'জাম-দ্ব্যাংস-স্মোন-লাম () নামক লামার সাথে চিং সম্রাট চিয়ানলোংয়ের দর্শন করতে বেজিং যান। ১৭৯৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান পদে ও তারপরেই দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০১ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ষট্টিতম প্রধানের দায়িত্ব লাভ করেন এবং সাত বছর এই পদে থাকেন।
২০১৪ এসিসি প্রিমিয়ার লীগ
২০১৪ এসিসি প্রিমিয়ার লীগ ক্রিকেট প্রতিযোগিতা ১ - ৭ মে পর্যন্ত মালয়েশিয়ায় অনুষ্ঠিত হয়। এ প্রতিযোগিতাটি বিলুপ্ত এসিসি ট্রফি এলিট ক্রিকেট প্রতিযোগিতা থেকে উদ্ভূত। এসিসি প্রিমিয়ার লীগ প্রতিযোগিতার মাধ্যমে এশিয়ান ক্রিকেট কাউন্সিলের সদস্যভূক্ত সহযোগী ও অনুমোদিত সদস্যদের দলের মধ্যে একদিনের আন্তর্জাতিকে খেলার অভিজ্ঞতা অর্জনসহ আঞ্চলিক র‌্যাঙ্কিংয়ে অগ্রসর করতে সহায়তা করে।
শীর্ষস্থানীয় চারটি দল ২০১৪ সালের এসিসি চ্যাম্পিয়নশীপে খেলার যোগ্যতা অর্জন করবে। বাদ-বাকী দুই দলকে পুণরায় ২০১৬ সালের এসিসি প্রিমিয়ার লীগে অংশ নিবে। এ প্রতিযোগিতার ফলাফলে চূড়ান্ত পয়েন্ট তালিকায় র‌্যাঙ্কিংয়ের মাধ্যমে নির্ধারিত হয়। যদি কোন কারণে দুই দলের পয়েন্ট সমান হয়, তাহলে নেট রান রেটের মাধ্যমে র‌্যাঙ্কিং নির্ধারণ করা হবে।
সর্বমোট রান সংগ্রহকারী শীর্ষ পাঁচ ব্যাটসম্যানের তালিকা ছক আকারে তুলে ধরা হলো:
সর্বোচ্চ উইকেট সংগ্রহকারী শীর্ষ পাঁচ বোলারের তালিকা নিম্নে দেয়া হলো:
টুম্ব রাইডার (২০১৩-এর ভিডিও গেম)
টুম্ব রাইডার ২০১৩ সালে মুক্তি পাওয়া একটি অ্যাকশন-অ্যাডভেঞ্চার ভিডিও গেম। "স্কয়ার এনিক্স" এটি প্রকাশ করে। "টুম্ব রাইডার" সিরিজের এই গেমটি ডেভেলপ করেছে "ক্রিস্টাল ডিনামিক্স"। "লারা ক্রফট", গেমিং শিল্পের ইতিহাসে যাকে একজন আইডল হিসেবে ধরা হয়, তার কাহিনি এই গেমটিতে সম্পূর্ণ নতুনভাবে তুলে ধরা হয়েছে। এই গেমটি ২০১৩ সালের ৫ই মার্চ মাইক্রোসফট উইন্ডোস, এক্সবক্স৩৬০, এক্সবক্স১, এবং প্লেষ্টেশন ৩ প্ল্যাটফর্ম গুলোর জন্য রিলিজ দেওয়া হয়।
আন্তঃকন্ঠাস্থি
আন্তঃকন্ঠাস্থি হল অধিকাংশ চতুষ্পদ প্রাণীর দু'টি কন্ঠাস্থির মাঝে অবস্থিত একটি হাড়। থেরিয়ান স্তন্যপায়ীরা (মারসুপিয়াল ও প্ল্যাসেন্টাল) হল একমাত্র চতুষ্পদ যাদের কখনও আন্তঃকন্ঠাস্থি থাকে না, যদিও অন্যান্য প্রকার চতুষ্পদদেরও কোনো কোনো প্রজাতিতে এটি অনুপস্থিত। অন্যদিকে মনোট্রিম বা হংসচঞ্চুরা স্তন্যপায়ীদের শাখা হলেও এদের আন্তঃকন্ঠাস্থি উপস্থিত। পাখিদের দেহে এই হাড়টি কন্ঠাস্থিদ্বয়ের সাথে যুক্ত হয়ে ফারকুলা নামক একক হাড় গঠন করে। মুরগির দেহে ফারকুলার আকার ইংরেজি Y অক্ষরের মতো, আর Y-এর মাঝের দন্ডটা হল আন্তঃকন্ঠাস্থি।
ঙ্গাগ-দ্বাং-স্ন্যান-গ্রাগ্স
ঙ্গাগ-দ্বাং-স্ন্যান-গ্রাগ্স () (১৭৪৬-১৮২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেষট্টিতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-স্ন্যান-গ্রাগ্স ১৭৪৬ খ্রিষ্টাব্দে তিব্বতের আমদো অঞ্চলে ব্যা-খুং () নামক স্থানে জন্মগ্রহণ করেন। দশ বছর বয়সে স্থানীয় বিহারে ভর্তি হয়ে ঙ্গাগ-দ্বাং-দোন-গ্রুব () নামক লামার নিকট দীক্ষালাভ করেন। ১৭৬৩ খ্রিষ্টাব্দে তিনি মধ্য তিব্বত যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। তাঁর খুল্লতাত ঙ্গাগ-দ্বাং-ছোস-গ্রাগ্স নামক আঠান্নতম দ্গা'-ল্দান-খ্রি-পা তাঁকে শিক্ষার্থীর শপথ ও ষষ্ঠ পাঞ্চেন লামা তাঁকে ভিক্ষুর শপথ প্রদান করেন। ১৭৮১ খ্রিষ্টাব্দে তিনি গ্যুমে তন্ত্র মহাবিদ্যালয়ে ভর্তি হন। ত্শে-ম্ছোগ-গ্লিং () বৌদ্ধবিহারের প্রতিষ্ঠতা য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান পদে, ১৮০১ খ্রিষ্টাব্দে ম্ঙ্গা'-রিস-ম্থো-থিং () বৌদ্ধবিহারের প্রধানের পদে এবং ১৮০৩ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০৭ খ্রিষ্টাব্দে তিনি দ্গা'-ল্দান বৌদ্ধবিহারের ছেষট্টিতম প্রধানের দায়িত্ব লাভ করেন এবং সাত বছর এই পদে থাকেন। নবম দলাই লামা, দশম দলাই লামা, সপ্তম পাঞ্চেন লামা, ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা (), কুন-দ্গা'-ছোস-'ফাগ্স-থুব-ব্স্তান-ন্যি-মা () নামক সপ্তম কির-তি রিন-পো-ছে (), ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) তাঁর উল্লেখযোগ্য ছাত্র ছিলেন।
মিউজিকব্রেইন্‌জ
মিউজিকব্রেনজ্ () একটি প্রকল্প যা মুক্ত কন্টেন্ট সঙ্গীত ডাটাবেজ তৈরি করার লক্ষ্যে কাজ করে। ফ্রিবড্ প্রকল্পের অনুরূপ এই প্রকল্প সিডিডিবি-এ স্থাপনকৃত নিষেধাজ্ঞা অনুযায়ী প্রতিষ্ঠিত হয়েছিল। তবে, মিউজিকব্রেনজ্ সঙ্গীতের জন্য একটি কাঠামোগত উন্মুক্ত অনলাইন ডেটাবেজের মধ্য দিয়ে কম্প্যাক্ট ডিস্ক মেটাডাটা ভাণ্ডারে পৌঁছানোর লক্ষ্যে বিস্তার লাভ করছে।
ফেব্রুয়ারি ২৭, ২০১৫ সালের হিসেবে মিউজিকব্রেনজ্ প্রায় ৯৩০,০০০ জন শিল্পী, ১.৪ মিলিয়ন মুক্তি, এবং ১৪.৬ মিলিয়ন রেকর্ডিং সম্পর্কিত অন্তর্ভুক্ত করেছে।
সিয়াসাতনামা
সিয়াসাতনামা (ফার্সি: سياست نامه, ""সরকারের গ্রন্থ"") সিয়ারুল মুলুক (আরবি:سیرالملوك, i.e.: ""রাজাদের জীবন"") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন। মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন। শাসনের ক্ষেত্রে তার মতামত সিয়াসাতনামায় উল্লেখিত হয়েছে।
বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়। এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়। একে সরকারের বাস্তবতা ও একে কিভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে। শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে।
এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে। সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে।
এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়।
http://books.google.com/books?id=MmwTAAAAQAAJ&printsec=frontcover&dq=inauthor:%22Charles+Schefer%22&hl=en&sa=X&ei=7ZshUdKhB6jfigLC-oCIBQ#v=onepage&q&f=false
মানাগুয়া ডিপার্টমেন্ট
মানাগুয়া নিকারাগুয়ার একটি ডিপার্টমেন্ট। এটি ৩.৬৭২ বর্গকিমি একটি অঞ্চল জুড়ে বিস্তৃত এবং এর জনসংখ্যা ১,৩৮০,৩০০ (২০০৫ আদমশুমারি অনুসারে) যা এটিকে দেশের সবচেয়ে জনবহুল ডিপার্টমেন্টে পরিণত করেছে। এর রাজধানী হচ্ছে মানাগুয়া শহর, যা সেই সাথে নিকারাগুয়ারও রাজধানী। ডিপার্টমেন্টের দুইটি উপকূল রয়েছে, একটি প্রশান্ত মহাসাগরের সাথে এবং আরেকটি মানাগুয়া হ্রদের সাথে, কিন্তু নিকারাগুয়া হ্রদের সাথে কোন সীমানা নেই।
প্রথম মারওয়ান
মারওয়ান ইবনুল হাকাম ইবনে আবুল আস ইবনে উমাইয়া (৬২৩-৭ মে ৬৮৫) () ছিলেন চতুর্থ উমাইয়া খলিফা। তিনি খলিফা উসমান ইবনে আফফানের চাচাত ভাই ছিলেন। ৬৮৪ সালে খলিফা দ্বিতীয় মুয়াবিয়া ক্ষমতা হারানোর পর তিনি খলিফা হন। তার ক্ষমতারোহণের মাধ্যমে আবু সুফিয়ানের বংশধরদের কাছ থেকে হাকামের বংশধরদের কাছে ক্ষমতা চলে আসে। তারা উভয়েই উমাইয়ার নাতি ছিলেন। হাকাম ছিলেন উসমান ইবনে আফফানের চাচা।
উটের যুদ্ধের সময় বলা হয় যে মারওয়ান ইবনুল হাকাম তালহাকে তীর নিক্ষেপ করেন যার কারণে তার মৃত্যু হয়। তালহা তৃতীয় খলিফা উসমানের সাথে বিশ্বাসঘাতকতা করেছেন এমন ধারণার বশবর্তী হয়ে তিনি একাজ করেন। খলিফা আলি তাকে তার পদ থেকে সরিয়ে দেন। পরবর্তীতে খলিফা প্রথম মুয়াবিয়া তাকে পুনরায় নিযুক্ত করেছিলেন। আবদুল্লাহ ইবনুল জুবায়ের প্রথম ইয়াজিদের বিরুদ্ধে বিদ্রোহ করলে মারওয়ানকে শহর থেকে সরিয়ে দেয়া হয়। এখান থেকে তিনি দামেস্ক চলে যান এবং দ্বিতীয় মুয়াবিয়া ক্ষমতা হারানোর পর তিনি খলিফা হন।
তার সংক্ষিপ্তকালের শাসনের সময় সিরিয়ান আরব ও একই সাথে আবদুল্লাহ ইবনে জুবায়েরের সাথে গৃহযুদ্ধ সংঘটিত হয়। আবদুল্লাহ ইবনে জুবায়ের হেজাজ, ইরাক, মিশর ও সিরিয়ার অংশবিশেষে শাসন করছিলেন। মারজ রাহিতের যুদ্ধে মারওয়ান সিরিয়ার দখল ধরে রাখতে সক্ষম হন। এর মাধ্যমে উমাইয়া খিলাফতের মারওয়ানি শাখার সৃষ্টি হয়। তিনি আবদুল্লাহ ইবনে জুবায়েরের কাছ থেকে মিশর ও সিরিয়া পুনরায় দখল করে নেন। কিন্তু তাকে সম্পূর্ণরূপে পরাজিত করা সম্ভব হয়নি।
মদিনার গভর্নর
নিম্নোক্ত ব্যক্তিরা উমাইয়া খিলাফতের অধীনে মদিনার গভর্নর হিসেবে দায়িত্ব পালন করেন:
রামসাগর
রামসাগর দিনাজপুর জেলার তাজপুর গ্রামে অবস্থিত মানবসৃষ্ট দিঘি। এটি বাংলাদেশে মানুষের তৈরি সবচেয়ে বড় দিঘি। তটভূমিসহ রামসাগরের আয়তন ৪,৩৭,৪৯২ বর্গমিটার, দৈর্ঘ্য ১,০৩১ মিটার ও প্রস্থ ৩৬৪ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। দীঘিটির পশ্চিম পাড়ের মধ্যখানে একটি ঘাট ছিল যার কিছু অবশিষ্ট এখনও রয়েছে। বিভিন্ন আকৃতির বেলেপাথর স্ল্যাব দ্বারা নির্মিত ঘাটটির দৈর্ঘ্য ও প্রস্থ ছিল যথাক্রমে ৪৫.৮ মিটার এবং ১৮.৩ মিটার। দীঘিটির পাড়গুলো প্রতিটি ১০.৭৫ মিটার উঁচু।
দিনাজপুর জেলা শহর থেকে প্রায় দক্ষিণে তাজপুর গ্রামে দীঘিটি অবস্থিত।
ঐতিহাসিকদের মতে, দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিস্টাব্দ) পলাশীর যুদ্ধের আগে (১৭৫০-১৭৫৫ খ্রিস্টাব্দের মধ্যে) এই রামসাগর দিঘি খনন করেছিলেন। তাঁরই নামানুসারে এর নামকরণ করা হয় "রামসাগর"। দিঘিটি খনন করতে তৎকালীন প্রায় ৩০,০০০ টাকা এবং ১৫,০০,০০০ শ্রমিকের প্রয়োজন হয়েছিল।
রামসাগর বন বিভাগের তত্ত্বাবধানে আস ১৯৬০ সালে। ১৯৯৫-৯৬ সালে এই দিঘিকেে আধুনিক পর্যটনকেন্দ্র হিসেবে গড়ে তোলা হয়। ২০০১ সালের ৩০ এপ্রিল এটিকে জাতীয় উদ্যান হিসেবে ঘোষণা করা হয়।
এই দিঘি নিয়ে প্রচলিত আছে বিভিন্ন লোককথা। কথিত আছে, ১৭৫০ খ্রিস্টাব্দে প্রচণ্ড এক খরা দেখা দিলে পানির অভাবে মৃতপ্রায় হয়ে পড়ে হাজার হাজার প্রজা। এসময় দয়ালু রাজা প্রাণনাথ স্বপ্নাদেশ পেয়ে একটি পুকুর খনন করেন। মাত্র ১৫ দিনে এর খনন কাজ সম্পন্ন হয়। কিন্তু সেই পুকুর থেকে পানি না ওঠায় একসময় রাজা স্বপ্নে দৈববাণী পেলেন যে, তাঁর একমাত্র ছেলে রামকে দীঘিতে বলি দিলে পানি উঠবে। স্বপ্নাদিষ্ট রাজা, দীঘির মাঝখানে একটি ছোট মন্দির নির্মাণ করেন। তারপর এক ভোরে যুবরাজ রামনাথ সাদা পোষাকাচ্ছাদিত হয়ে হাতির পিঠে চড়ে যাত্রা শুরু করলেন সেই দীঘির দিকে। দীঘির পাড়ে পৌঁছে যুবরাজ রাম সিঁড়ি ধরে নেমে গেলেন মন্দিরে। সঙ্গে সঙ্গে দীঘির তলা থেকে অঝোর ধারায় পানি উঠতে লাগল। চোখের পলকে যুবরাজ রামনাথসহ পানিতে ভরে গেল বিশাল দীঘি।
আরও একটি লোককাহিনী শোনা যায়। দিঘি খনন করার পর রাজা রামনাথ পানি না উঠলে স্বপ্ন দেখেন রাজা দিঘিতে কেউ প্রাণ বিসর্জন দিলে পানি উঠবে। তখন রাম নামের স্থানীয় এক যুবক দিঘিতে প্রাণ বিসর্জন দেয়। পরবর্তিতে রাজার নির্দেশে সেই যুবকের নামে দিঘির নামকরণ করা হয় রামসাগর।
ঙ্গাগ-দ্বাং-ব্ক্রা-শিস
ঙ্গাগ-দ্বাং-ব্ক্রা-শিস () (১৬৭৮-১৭৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সে-ত্শাং রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () দ্বিতীয় প্রধান ছিলেন।
ঙ্গাগ-দ্বাং-ব্ক্রা-শিস ১৬৭৮ খ্রিষ্টাব্দে তিব্বতের রেব-কোং () অঞ্চলে জন্মগ্রহণ করেন। তাঁর পিতার নাম ছিল রিন-ছেন-স্ক্যাব্স () এবং মাতার নাম ছিল স্ন্যিং-মো-ব্যাম্স ()। ম্গার-গোং-ত্শে-ব্র্তান-র্গ্যা-ম্ত্শো () নামক বৌদ্ধ ভিক্ষু তাঁকে শিক্ষার্থীর শপথ প্রদান করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা (), দোন-গ্রুব-র্গ্যা-ম্ত্শো (), 'ওদ-জের-র্গ্যা-ম্ত্শো (), তাঁর উল্লেখযোগ্য শিক্ষক ছিলেন। পরবর্তীকালে ঙ্গাগ-দ্বাং-ব্রত্সোন-'গ্রুস তাঁকে ভিক্ষুর শপথ প্রদান করেন। উনত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। এই সময় ঙ্গাগ-দ্বাং-ব্রত্সোন-'গ্রুস ছাড়া দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা তাঁর শিক্ষক ছিলেন।
১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭১৯ খ্রিষ্টাব্দে তিনি এই বিহারের দ্বিতীয় প্রধান হিসেবে দায়িত্ব গ্রহণ করেন ও উনিশ বছর এই পদে থাকেন। এই সময় ব্লো-ব্জাং-গ্নাস-ব্র্তান-ব্র্ত্সোন-'গ্রুস () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান তাঁর উল্লেখযোগ্য শিষ্য ছিলেন।
বাংলাদেশ ও ওয়েস্ট ইন্ডিজের মধ্যকার টেস্ট ম্যাচের তালিকা
বাংলাদেশ এবং ওয়েস্ট ইন্ডিজ ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ২ ডিসেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ চার টেস্টে জয়লাভ করতে সক্ষম হয় ও দুই টেস্ট ড্র করে। বাদ-বাকী ১০টি টেস্টে ওয়েস্ট ইন্ডিজ দল জয়ী হয়।১৬ জুলাই, ২০১৪ইং তারিখ পর্যন্ত বাংলাদেশ-ওয়েস্ট ইন্ডিজের মধ্যকার টেস্টের তালিকা নিম্নরূপ:
ব্লো-ব্জাং-দোন-গ্রুব
ব্লো-ব্জাং-দোন-গ্রুব () (১৬৭৩-১৭৪৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম স্দে-খ্রি রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () তৃতীয় প্রধান ছিলেন।
ব্লো-ব্জাং-দোন-গ্রুব ১৬৭৩ খ্রিষ্টাব্দে তিব্বতের আমদো অঞ্চলে খ্রি-কা () নামক স্থানে জন্মগ্রহণ করেন। ছয় বছর বয়সে তিনি ব্লা-মো-ব্দে-ছেন () বৌদ্ধবিহার থেকে শিক্ষালাভ করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা এবং দোন-গ্রুব-র্গ্যা-ম্ত্শো () নামক আটচল্লিশতম দ্গা'-ল্দান-খ্রি-পান প্রভৃতি বিখ্যাত পণ্ডিত তাঁর শিক্ষক ছিলেন। গোমাং মহাবিদ্যালয়ে থাকার সময় তিনি ষষ্ঠ দলাই লামার সহায়ক হিসেবে নিযুক্ত হন। ১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭৩৯ খ্রিষ্টাব্দে তিনি এই বিহারের দায়িত্ব লাভ করেন। ব্সোদ-নাম্স-দ্বাং-র্গ্যাল () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধান তাঁর উল্লেখযোগ্য শিষ্য ছিলেন।